**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ 2023 ԹՎԱԿԱՆԻ ԲՅՈՒՋԵԻ ԱՌԱՋԻՆ ԿԻՍԱՄՅԱԿԻ ԵԿԱՄՈՒՏՆԵՐԻ ԵՎ ԾԱԽՍԵՐԻ ԿԱՏԱՐՈՂԱԿԱՆԻ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ**  **ՆԱԽԱԳԾԻ ԸՆԴՈՒՆՄԱՆ**

Աբովյան համայնքի 2022 թվականի բյուջեի առաջին կիսամյակի եկամուտների և ծախսերի կատարողականի վերաբերյալ համայնքի ղեկավարի հաղորդումների որոշման նախագիծը մշակվել է «Տեղական ինքնակառավարման մասին» օրենքի 38-րդ հոդվածի 1-ին մասին 1-ին կետի և «Հայաստանի Հանրապետության բյուջետային համակարգի մասին» օրենքի 35-րդ հոդվածի 1-ին մասի պահանջը կատարելու համար։ Աբովյան համայնքի 2023 թվականի բյուջեի առաջին կիսամյակի Աբովյան համայնքի 2023 թվականի բյուջեի առաջին կիսամյակի վարչական բյուջեի եկամտային մասով նախատեսված փաստացի եկամուտը կազմել է 1 812 415.4 հազար դրամ (նախորդ տարվա նկատմամբ գերակատարվել է 20.5 %-ով կամ 308 579.4 հազար դրամով), որը տարեկան ծրագրի նկատմամբ (3 810 000.0 հազար դրամ) կատարվել է 54.8 %-ով։
Հաշվետու ժամանակաշրջանում գույքային հարկեր անշարժ գույքի փաստացի եկամուտը կազմել է 184 482 .7 հազար դրամ, որը կազմում է վարչական բյուջեի եկամուտների 10.2 %-ը, իսկ տարեկան պլանի նկատմամբ կատարվել է 60.6 %-ով: Գույքային հարկեր այլ գույքից (փոխադրամիջոցների) գծով փաստացի եկամուտը կազմել է 343 655.8 հազար դրամ, որը կազմում է վարչական բյուջեի եկամուտների 19.0 %-ը, իսկ տարեկան պլանի նկատմամբ կատարվել է 63.9 %-ով:
Տեղական տուրքերի գծով փաստացի եկամուտը կազմել է 74 123.1 հազար դրամ, որը կազմում է վարչական բյուջեի եկամուտների 4.1 %-ը, տարեկան պլանի նկատմամբ կատարվելով 75.2 %-ով: Պետական տուրքերի գծով փաստացի եկամուտը կազմել է 31 490.2 հազար դրամ, որը կազմում է վարչական բյուջեի եկամուտների 1.7 %-ը, տարեկան պլանի նկատմամբ կատարվելով 59.4 %-ով: Պետական բյուջեից ֆինանսական համահարթեցման սկզբունքով տրամադրվող դոտացիայի մասով նախատեսված 786 201.8 հազար դրամը հատկացվել է։ Պետական բյուջեից տրամադրվող նպատակային հատկացման` սուբվենցիայի մասով հատկացվել է 171 413.9 հազար դրամ, որը սակայն ուղղվել է նախորդ տարվա սուբվենցիոն ծրագրերի գծով պարտքերի մարմանը։
 Այլ եկամուտների գծով փաստացի եկամուտը կազմել է 392 461.8 հազար դրամ, որը կազմում է վարչական բյուջեի եկամուտների 21.7 %-ը, իսկ տարեկան պլանի նկատմամբ կատարվել է 53.1 %-ով: Այլ եկամուտների մեջ ներառված՝
գույքի վարձակալությունից եկամուտների գծով փաստացի եկամուտը կազմել է 28 772.2 հազար դրամ, որը կազմում է վարչական բյուջեի եկամուտների 1.6 %-ը, իսկ տարեկան պլանի նկատմամբ կատարվել է 54.0 %-ով:
Ապրանքների մատակարարումից և ծառայությունների մատուցումից եկամուտները կազմել է 4 895.2 հազար դրամ, որը կազմում է վարչական բյուջեի եկամուտների 0.3 %-ը, իսկ տարեկան պլանի նկատմամբ կատարվել է 58.9 %-ով:
Վարչական գանձումներից փաստացի եկամուտը կազմել է 295 231.6 հազար դրամ, որը կազմում է վարչական բյուջեի եկամուտների 16.3 %-ը, տարեկան պլանի նկատմամբ կատարվել է 53.7 %-ով:
 Տույժերից և տուգանքներից փաստացի եկամուտը կազմել է 4 340.0 հազար դրամ, տարեկան պլանի նկատմամբ կատարվելով 30.0 %-ով, որը կազմում է վարչական բյուջեի եկամուտների 0.2 %-ը։
 Այլ եկամուտների գծով փաստացի եկամուտը կազմել է 58 920.8 հազար դրամ որը կազմում է վարչական բյուջեի եկամուտների 3.3 %-ը, տարեկան պլանի նկատմամբ կատարվելով 51.8 %-ով: Հաշվետու ժամանակաշրջանում փաստացի ծախսը կազմել է 1 861 479.8 հազար դրամ, պլանի նկատմամբ այն կատարվել է 45.2 % -ով: Ընդհանուր բնույթի հանրային ծառայությունների հատվածին հատկացվել է 519 531.6 հազար դրամ, որը կազմում է փաստացի կատարված ծախսերի 30.0 %-ը: Տնտեսական հարաբերությունների գծով հատվածին հատկացվել է 93 487.0 հազար դրամ, որը կազմում է փաստացի կատարված ծախսերի 5.0 %-ը:
Ոչ ֆինանսական ակտիվների իրացումից մուտքերը բյուջեում արտացոլվում են տնտեսական հարաբերություններ մասում, բացասական նշանով և հաշվետու ժամանակաշրջանում կազմում են 770 628.0 հազար դրամ, տարեկան պլանի դիմաց կատարվելով 60.2 %-ով: Շրջակա միջավայրի պաշտպանության համար հատկացվել է 413 349.3 հազար դրամ, որը կազմում է փաստացի կատարված ծախսերի 22.2 %-ը: Բնակարանային շինարարության և կոմունալ ծառայության համար հատկացվել է 156 206.7 հազար դրամ, որը կազմում է փաստացի կատարված ծախսերի 8.4 %-ը: Առողջապահության ոլորտին գումար չի հատկացվել: Հանգիստ, մշակույթ և կրոն ոլորտի պահպանման համար հատկացվել է 104 822.4 հազար դրամ, կազմելով փաստացի կատարված ծախսերի 5.6 %-ը: Կրթության ոլորտին է հատկացվել 578 042.7 հազար դրամ, որը կազմում է փաստացի ծախսերի 31.0 %-ը, որից՝ նախադպրոցական հիմնարկների պահպանման համար հատկացվել է 409 054.6 հազար դրամ, որը կազմում է փաստացի կատարված ծախսերի 21.9 %-ը, իսկ արտադպրոցական հիմնարկների պահպանման համար հատկացվել է 168 988.1 հազար դրամ, որը կազմում է փաստացի կատարված ծախսերի 9.1 %-ը: Սոցիալական պաշտպանություն ոլորտի համար հաշվետու ժամանակաշրջանում հատկացվել է 850.0 հազար դրամ: Հաշվետու ժամանակաշրջանում ընթացիկ ծախսերի (վարչական բյուջե) ֆինանսավորմանը հատկացվել է 1 450 273.0 հազար դրամ, որը կազմում է փաստացի կատարված ծախսերի 77.9 %-ը: Ընթացիկ ծախսերից աշխատանքի վարձատրության հոդվածին հատկացվել է 348 007.1 հազար դրամ կամ վարչական ծախսերի 18.7 %-ը, ծառայությունների և ապրանքների ձեռք բերմանը՝ 2.5 %-ը։ Սուբսիդիաների տեսքով ոչ ֆինանսական պետական (hամայնքային) կազմակերպություններին է հատկացվել համայնքի վարչական բյուջեի փաստացի կատարված ծախսերի 55.7 %-ը կամ 1 037 024.9 հազար դրամ, Դրամաշնորհ է հատկացվել վարչական բյուջեի ծախսերի 0.3 %-ը, իսկ այլ ծախսերին է տրամադրվել 0.5 %-ը, սոցիալական օգնությանը՝ 0.3 %-ը։ Հաշվետու ժամանակաշրջանում համայնքային բյուջեի ծախսերի 22.0 %-ը կամ 411 206.9 հազար դրամը ուղղվել է ոչ ֆինանսական ակտիվների գծով ծախսերի ֆինանսավորմանը, այդ միջոցներից 58 051.8 հազար դրամը կամ 14.1 %-ը տրամադրվել է վարչական սարքավորումներ ձեռք բերելու համար, 1 850.0 հազար դրամը կամ ֆոնդային բյուջեի ծախսերի 0.4 %-ը հատկացվել է նախագծահետազոտական աշխատանքների կատարմանը, 229 698.9 հազար դրամը կամ 55.9 %-ը շենքերի և շինությունների կապիտալ վերանորոգմանը, 121 606.1 հազար դրամը կամ ֆոնդային բյուջեի ծախսերի 29.6 %-ը՝ շենքերի և շինությունների կառուցման աշխատանքներին): Աբովյան համայնքի բյուջեի պակասուրդը (դեֆիցիտը) կազմել է 1 607 963.9 հազար դրամ: Պակասուրդի (դեֆիցիտի) ֆինանսավորմանն է ուղղվել տարեսկզբի ազատ մնացորդը՝ 1 607 963.9 հազար դրամ, իսկ հաշվետու ժամանակաշրջանի վերջում բյուջեի հավելուրդը կազմել է 1 173 593.8 հազար դրամ:
Աբովյան համայնքի 2023 թվականի առաջին կիսամյակի եկամուտների և ծախսերի կատարողականի նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
Աբովյան համայնքի 2023 թվականի առաջին կիսամյակի եկամուտների և ծախսերի կատարողականի նախագծի ընդունման կապակցությամբ Աբովյան համայնքի բյուջեում եկամուտների և ծախսերի ավելացում կամ նվազեցում չի նախատեսվում։

ՀԱՄԱՅՆՔԻ ՂԵԿԱՎԱՐ ՝ Է. ԲԱԲԱՅԱՆ